Държавен вестник, бр. 59, 2016 г., стр. 25

БРОЙ  59	
Д Ъ Р Ж А В Е Н  В Е С Т Н И К 	
СТР.  25  
ж) при договори за кредит, различни от овър­
драфт, мостови кредити, договори за кредит с 
отложено определяне на стойността на имота, 
условни задължения или гаранции или договори 
за кредит, сключени за неопределен срок, посо­
чени в допусканията по букви „и“, „к“, „л“, „м“ 
и „н“, се приема, че:
аа) ако датата или размерът на вноската за 
погасяване на главницата, която потребителят 
трябва да заплати, не могат да бъдат устано­
вени, приема се, че погасяването е извършено 
на най-ранната дата, предвидена в договора за 
кредит, и е за най-ниската сума, предвидена в 
договора за кредит;
бб) ако периодът от време между датата на 
първоначалното усвояване на кредита и датата, 
на която потребителят трябва да направи първата 
вноска, не може да бъде установен, приема се 
най-краткият период от време;
з) когато датата или сумата на погасяване не 
са определени съгласно договора за кредит или 
съгласно допусканията, предвидени в букви „ж“, 
„и“, „к“, „л“, „м“ и „н“, приема се, че погасява­
нето на кредита се извършва в съответствие със 
сроковете и условията, посочени от кредитора, 
а когато те не са известни, се приема, че:
аа) лихвите се погасяват заедно с плащанията 
по главницата;
бб) еднократно дължимите разходи, различни 
от лихви, се плащат в деня на сключване на 
договора за кредит;
вв) периодично дължимите разходи, различни 
от лихви, се плащат на равни месечни вноски, 
започващи от деня на първото погасяване по 
главницата;
гг) последната погасителна вноска погасява 
задълженията по главницата, лихвата и други 
такси, ако има такива;
и) в случаите на предоставяне на договор за 
кредит под формата на овърдрафт се приема, че 
общият размер на кредита е усвоен изцяло и за 
целия срок на договора; ако срокът на договора за 
кредит не е известен, при изчисляването на ГПР 
се приема, че срокът на договора е три месеца;
к) в случай на отпуснат „мостов кредит“ се 
приема, че общият размер на кредита е усвоен 
изцяло и за целия срок на договора; ако дого­
ворът за кредит не предвижда погасителен план 
за издължаване на кредита, при изчисляването 
на ГПР по кредита се приема, че кредитът е 
предоставен за срок 12 месеца;
л) в случаите на безсрочни договори за кре­
дит, различни от овърдрафт и мостов кредит, 
се приема, че:
аа) за договори за кредит, чиято цел е за при­
добиване или запазване правото на собственост 
върху недвижимия имот, кредитът се отпуска за 
срок 20 години считано от датата на първото 
усвояване и че окончателното плащане от потре­
бителя погасява остатъка от главницата, лихвата 
и други разходи, ако има такива; при договори за 
кредит, чиято цел не е за придобиване правото 
на собственост на недвижим имот или които са 
усвоени чрез дебитни карти с разсрочено пла­
щане или кредитни карти се приема, че срокът 
на кредита е една година;
бб) главницата се погасява от потребителя 
на равни месечни вноски, които започват един 
месец след датата на първоначалното усвояване; 
в случаите обаче, когато главницата трябва да 
бъде погасена изцяло с еднократно плащане в 
рамките на всеки погасителен период, се счита, 
че усвояванията и погасяванията на цялата глав­
ница от потребителя се осъществяват в рамките 
на една година; лихвата и другите разходи се 
начисляват в съответствие с тези усвоявания и 
погасявания на главницата и съобразно разпо­
редбите в договора за кредит;
м) в случаите на договор за условни задъл­
жения или гаранции сумата на кредита се счита 
за изцяло усвоена на най-ранната от:
аа) най-късната възможна дата по договора 
за кредит, който е потенциален източник на 
задължението или гаранцията; или
бб) края на първоначалния период преди 
предоговарянето на договора, в случаите на 
револвиращо кредитно споразумение;
н) в случаите на договори за кредит с отложено 
определяне на стойността на имота:
аа) плащанията от потребителите се считат 
за настъпили на най-късната възможна дата 
или на датите, уговорени в договора за кредит;
бб) процентното увеличение на стойността на 
недвижимия имот, който служи за обезпечение, 
и увеличението на всеки инфлационен индекс, 
посочен в договора, се приема, че ще се равняват 
на най-високия индекс на инфлация в страната, 
в която е сключен договорът за кредит, или ще 
се приемат за нула на сто, ако процентите са 
отрицателни.
Приложение № 2 
към чл. 6, ал. 2, т. 3
Европейски стандартизиран информационен 
формуляр (ЕСИФ)
ЧАСТ А
Означенията между скобите се отнасят за 
информацията, която трябва да се попълни от 
кредитора. Указанията за кредитора, а когато 
е приложимо, за кредитния посредник, относно 
попълване на настоящия формуляр се съдържат 
в част Б.
Навсякъде, където е отбелязано „когато е 
приложимо“, кредиторът трябва да предостави 
съответната информация, когато информаци­
ята се отнася до договора за кредит. Когато 
информацията не се отнася до съответния 
договор за кредит, кредиторът заличава съот­
ветната информация или целия ред (например 
за случаите, за които съответната част не е 
приложима). При заличаване на цяла част 
номерацията в настоящия формуляр следва да 
бъде съответно изменена.
Информацията, посочена в настоящия форму­
ляр, се предоставя в един документ. Използваният 
шрифт трябва да бъде четлив. За елементите от 
информацията, на които трябва да се обърне 
особено внимание, се използва тъмен шрифт, 
цветен фон на текста или по-голям размер на 
шрифта. Всички приложими предупреждения за 
рискове се посочват ясно.